section_heading: Radnja
paragraph_text: Kralj Triton i njegova supruga, kraljica Atena, vladaju podvodnim kraljevstvom Atlantike - ispunjenom glazbom i smijehom. Imaju sedam mladih kćeri: Aquatu, Andrinu, Aristu, Attinu, Adellu, Alanu, a najmlađa od njih je Ariela. Jedne večeri Atena svoje kćeri uspava uspavankom <nowiki>Atenina pjesma</nowiki> a, jednog dana, kraljevski par otiđe u lagunu iznad vode proslaviti svoju godišnjicu, gdje Triton na dar Ateni daje glazbenu kutiju. Nažalost, veselje se ubrzo prekida nakon što piratski brod kojem zapovijeda kapetan Kuka iz Disneyovog Peter Pana isplovljava u lagunu. Sve sirene bježe u vodu osim Atene, koja pokušava spasiti glazbenu kutiju. Čim kraljica uzme kutiju, Kukin se brod razbije o stijenu na kojoj je Atena bila i poginula je u zbrci. Kralj Triton uzima glazbenu kutiju i baca je daleko, nije je mogao slušati. Od tada je glazba zabranjena u Atlantici.